**ΑΝΑΡΤΗΤΕΑ ΣΤΗ ΔΙΑΥΓΕΙΑ**

**ΑΡΙΘΜ ΠΡΩΤ: 3395**

**Λιβαδειά 1 /3/2022**

**ΑΠΟΣΠΑΣΜΑ**

Από το πρακτικό της αριθμ.2021-4ης Τακτικής Συνεδρίασης –

ΜΕ ΤΗΛΕΔΙΑΣΚΕΨΗ

του Δημοτικού Συμβουλίου Λεβαδέων

Αριθμός απόφασης  **19**

**ΘΕΜΑ: Σύσταση Επιτροπής Προσωρινής και Οριστικής Παραλαβής του έργου: «ΦΩΤΙΣΜΟΣ ΓΗΠΕΔΟΥ ΖΑΓΑΡΑ ΔΗΜΟΥ ΛΕΒΑΔΕΩΝ »**

Στη Λιβαδειά σήμερα την 28η Φεβρουαρίου 2022, ημέρα Δευτέρα και ώρα 18:00 μ.μ , συνήλθε σε **ΜΕΙΚΤΗ** συνεδρίαση το Δημοτικό Συμβούλιο του Δήμου Λεβαδέων **, η οποία λόγω των κατεπειγόντων μέτρων που έχουν ληφθεί για την αποφυγή της διάδοσης του κορωνοϊού COVID-19 , πραγματοποιήθηκε** σύμφωνα με τις διατάξεις της υπ΄αριθμ 643/2021 εγκυκλίου του ΥΠ.ΕΣ. (ΑΔΑ: ΨΕ3846ΜΤΛ6-0Ρ5) μέρος Α3 «Σύγκληση και λειτουργία των συλλογικών οργάνων των δήμων κατά το διάστημα εφαρμογής των μέτρων για την αντιμετώπιση της πανδημίας» Μέρος Α4**.** και ύστερα από την από  **3004/24-2-2022**   έγγραφη πρόσκληση της Προέδρου του Δημοτικού Συμβούλου κας. Καράβα Χρυσοβαλάντως Βασιλικής (Βάλιας), η οποία επιδόθηκε σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 παρ. 5 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

Διαπιστώθηκε κατά την έναρξη της διακοπείσας συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες 25 σύμβουλοι δηλαδή:

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 | Τόλιας Δημήτριος |
|  | Μητάς Αλέξανδρος | 2 | Τζουβάρας Νικόλαος |
|  | Τζεσμετζής Εμμανουήλ | 3 | Καράλης Χρήστος |
|  | Δήμου Ιωάννης | 4 | Παπαϊωάννου Λουκάς |
|  | Αποστόλου Ιωάννης | 5 | Πούλος Ευάγγελος |
|  | Σάκκος Μάριος | 6 | Μπαρμπέρης Νικόλαος |
|  | Νταντούμη Ιωάννα | 7 | Χέβα Αθανασία (Νάνσυ) |
|  | Καράβα Χρυσοβαλάντου Βασιλική (Βάλια) | 8 | Σπυρόπουλος Δημοσθένης |
|  | Μερτζάνης Κων/νος |  |  |
|  | Γιαννακόπουλος Βρασίδας |  |  |
|  | Σαγιάννης Μιχαήλ |  |  |
|  | Πούλου Παναγιού (Γιώτα) |  |  |
|  | Γαλανός Κων/νος |  | Οι οποίοι δεν παρευρέθησαν  αν και κλήθηκαν νόμιμα |
|  | Καπλάνης Κων/νος |  |  |
|  | Φορτώσης Αθανάσιος (Απών από 1-8 ΘΗΔ) |  |  |
|  | Κοτσικώνας Επαμεινώνδας |  |  |
|  | Αρκουμάνης Πέτρος |  |  |
|  | Μπράλιος Νικόλαος |  |  |
| **19)** | Γερονικολού Λαμπρινή (Απούσα από 1-8 ΘΗΔ) |  |  |
| **20)** | Τσιφής Δημήτριος |  |  |
| **21)** | (Απών από 1-8 ΘΗΔ) |  |  |
| **22)** | Καραμάνης Δημήτριος |  |  |
| **23)** | Πλιακοστάμος Κων/νος (Απών από 1ο ΕΗΘΔ & 1-8 ΘΗΔ) |  |  |
| **24)** | Τουμαράς Βασίλειος |  |  |
| **25)** | Κατής Χαράλαμπος (Απών από 1& 2 ΘΕΗΔ) |  |  |

Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης, ο οποίος αποχώρησε στο 2ο ΘΗΔ..

Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

Εισηγούμενη τ*ο* 4Ο θέμα της ημερήσιας διάταξης, της υπ αριθμ.  **3004/24-2-2022**   πρόσκλησης (6ο στον Πίνακα Θεμάτων Συνεδρίασης ), η Πρόεδρος έθεσε υπόψη των μελών του Δημοτικού Συμβουλίου *,*  το υπ αριθμ πρωτ 723/14-1-2022 έγγραφο της Δ/νσης Τεχνικών Υπηρεσιών του Δήμου, στο οποίο αναφέρονται:

**Έχοντας υπ΄όψιν :**

* Τις διατάξεις της παρ.3 του άρθρου **170** με τίτλο « Προσωρινή παραλαβή του έργου » του Ν.4412/2016, 3.*Για την διενέργεια της προσωρινής παραλαβής η προϊσταμένη αρχή ορίζει την επιτροπή παραλαβής αφού προηγουμένως η Δ/νουσα Υπηρεσία της ανακοινώσει την περάτωση των εργασιών και την υποβολή ή σύνταξη της τελικής επιμέτρησης. Η Επιτροπή είναι τριμελής, όταν όμως πρόκειται για σημαντικά έργα μπορεί να οριστούν μέχρι και τέσσερα (4) επιπλέον μέλη για να περιληφθούν σε αυτήν τεχνικοί διαφόρων ειδικοτήτων, ανάλογα με τη φύση του έργου. Στην επιτροπή παραλαβής των έργων τουλάχιστον ο Πρόεδρος δεν ορίζεται από υπαλλήλους της Δ/νσας Υπηρεσίας. Όταν ο φορέας που πρόκειται να χρησιμοποιήσει το έργο είναι άλλος από την υπηρεσία που το κατασκευάζει, η προϊσταμένη αρχή μπορεί να περιλάβει στην επιτροπή μέλη που υποδεικνύονται από τον φορέα που θα χρησιμοποιήσει το έργο. Τα μέλη της επιτροπής είναι τεχνικοί υπάλληλοι που έχουν αντίστοιχη εμπειρία και ικανότητα και επιλέγονται κατόπιν κληρώσεως …….*

Τις διατάξεις της παρ.1 του άρθρου **172** με τίτλο « Οριστική » του Ν.4412/2016

*1.Στην οριστική παραλαβή εφαρμόζονται οι διατάξεις για την προσωρινή παραλαβή των παραγράφων 3,5 και 6 του άρθρου 170, όσον αφορά τις αντίστοιχες διαδικασίες για το αντικείμενο της οριστικής παραλαβής.*

* Τις διατάξεις των παραγράφων 1 και 2 του άρθρου 163 με τίτλο «Αποζημίωση αναδόχου λόγω διάλυσης της σύμβασης» του Ν.4412/2016.

*1. Σε όλες τις περιπτώσεις, που διαλύεται η σύμβαση από τον φορέα κατασκευής ή τον κύριο του έργου και υπό την προϋπόθεση ότι μέχρι τον χρόνο εκείνον έχουν εκτελεστεί εργασίες μικρότερης από τα τρία τέταρτα (3/4) του αρχικού συμβατικού ποσού χωρίς αναθεώρηση, καθώς και στις περιπτώσεις που διαλύεται η σύμβαση με αίτηση του αναδόχου, καταβάλλεται στον ανάδοχο, εκτός από την αξία των εργασιών που έχουν εκτελεστεί :*

*α) Η αξία των υλικών που έχουν εισκομιστεί ή βρίσκονται στο στάδιο παραγωγής ή προμήθειας. …………….*

*β)Η αξία του αναπόσβεστου μέρους των εγκαταστάσεων. ………………………………….*

*γ) Αποζημίωση για το τεκμαιρόμενο όφελος ……………………………………..*

*2. Η ανωτέρω αποζημίωση, καθώς και η αποζημίωση για το τεκμαιρόμενο όφελος του αναδόχου προτείνεται από την επιτροπή παραλαβής του έργου και καθορίζεται με απόφαση της Προϊσταμένης Αρχής.*

Και λαμβάνοντας υπ’ όψη :

1. Το υπ αρίθμ. 16737/13-09-2021 έγγραφο με το οποίο ανάδοχος αιτήθηκε την Διάλυση της Σύμβασης του έργου με υπαιτιότητα του κυρίου του έργου χωρίς αποζημίωση το οποίο επιδόθηκε από τον Αντώνιο Σ. Γούλα, Δικαστικό Επιμελητή με έδρα Κάδμου 1 – 32131 Λιβαδειά Τηλ 2261 0 23388 στον Προϊστάμενο της Τεχνικής Υπηρεσίας του Δήμου Λεβαδέων και στην Οικονομική Επιτροπή του Δήμου Λεβαδέων.
2. Την υπ΄αριθμόν 23343/13-12-2021 Απόφαση Διευθύνουσας Υπηρεσίας σχετικά με την διάλυση της σύμβασης του έργου «**ΦΩΤΙΣΜΟΣ ΓΗΠΕΔΟΥ ΖΑΓΑΡΑ ΔΗΜΟΥ ΛΕΒΑΔΕΩΝ**» η οποία επέχει και θέση Βεβαίωσης Περαίωσης Εργασιών σύμφωνα με τις διατάξεις της παρ.8 του άρθρου 161 του Ν.4412/2016.
3. Την υπ αρίθμ 24060/22-12-2021 Απόφαση Διευθύνουσας Υπηρεσίας σχετικά με την έγκριση της Τελικής επιμέτρησης του έργου.
4. Την υπ’ αριθμόν 447/ 11.01.2022 Ανακοίνωση Δημόσιας Κλήρωσης ( των Τεχνικών Υπαλλήλων ) του Δήμου Λεβαδέων , η οποία και αναρτήθηκε στον Πίνακα Ανακοινώσεων του Δήμου (μετά του αποδεικτικού τοιχοκόλλησης)
5. Την κλήρωση που πραγματοποιήθηκε την **Παρασκευή** στις 14.01.2022 στο γραφείο του Προϊστάμενου της Διεύθυνσης Τεχνικών Υπηρεσιών
6. Το υπ’ αριθμόν 715/14.01.2022 Πρακτικό ανάδειξης Τεχνικών Υπαλλήλων με το οποίο μέλη ορίσθηκαν υπάλληλοι (μετά του αποδεικτικού τοιχοκόλλησης)

**Καλούνται τα μέλη του Δημοτικού Συμβουλίου του Δήμου Λεβαδέων όπως προβούν** :

**Στην συγκρότηση της Επιτροπής Προσωρινής και Οριστικής Παραλαβής** του έργου « **ΦΩΤΙΣΜΟΣ ΓΗΠΕΔΟΥ ΖΑΓΑΡΑ ΔΗΜΟΥ ΛΕΒΑΔΕΩΝ**» ως κάτωθι :

**Τακτικά Μέλη Επιτροπής**

**1.** ΜΠΕΛΛΟΣ ΑΘΑΝΑΣΙΟΣ Τ.Ε. Τεχνολόγων Ηλεκτρολόγων

**2**. ΛΟΓΑΡΑ ΣΤΑΥΡΟΥΛΑ Π.Ε. Πολιτικών Μηχανικών

**3**. ΜΠΟΥΤΣΙΚΟΣ ΓΕΩΡΓΙΟΣ Π.Ε. Πολιτικών Μηχανικών

**Αναπληρωματικά Μέλη Επιτροπής**

**1.** ΚΟΜΠΟΤΗΣ ΙΩΑΝΝΗΣ Τ.Ε. Τεχνολόγων Ηλεκτρολόγων

**2**. ΜΠΟΥΤΣΙΚΟΣ ΓΕΩΡΓΙΟΣ Π.Ε. Πολιτικών Μηχανικών

**3**. ΜΑΡΙΔΑΚΗ ΔΕΣΠΟΙΝΑ Π.Ε. Πολιτικών Μηχανικών

Στη συνέχεια η Πρόεδρος του Δημοτικού Συμβουλίου ζήτησε από τα μέλη του Δημοτικού Συμβουλίου να τοποθετηθούν σχετικά.

Οι επικεφαλείς των παρατάξεων κ.κ. Πούλου , Κοτσικώνας , Καραμάνης τόνισαν την αναγκαιότητα στήριξης του έργου, έτσι ώστε να ολοκληρωθεί σύμφωνα με τα προβλεπόμενα και βέβαια με την απαιτούμενη εγκατάσταση ηλεκτροφωτισμού προκειμένου να είναι λειτουργικό για τους πολίτες και τις ομάδες που θα το χρησιμοποιούν. Τόνισαν επίσης ότι δεν πρέπει να πάει χαμένη η χρηματοδότηση για το κομμάτι αυτό του έργου και θα πρέπει να επισπευσθούν οι όποιες περαιτέρω ενέργειες απαιτούνται.

Απαντώντας ο αρμόδιος αντιδήμαρχος κ. Σαγιάννης είπε ότι η εγκατάσταση του ηλεκτροφωτισμού θα προχωρήσει και μέχρι να ολοκληρωθεί θα αναζητηθεί ένας προσωρινός τρόπος για τον φωτισμό του γηπέδου προκειμένου να εξυπηρετούνται οι δημότες.

Κατόπιν η Πρόεδρος ζήτησε από τα μέλη να αποφασίσουν σχετικά*.*

Το Δημοτικό Συμβούλιο μετά από διαλογική συζήτηση και λαμβάνοντας υπόψη του :

* Το υπ αριθμ.723/14-1-2022 έγγραφο της Δ/νσης Τεχνικών Υπηρεσιών του Δήμου το οποίο είχε διανεμηθεί
* Τις διατάξεις της υπ΄αριθμ .643/2021 εγκυκλίου του ΥΠ.ΕΣ. (ΑΔΑ: ΨΕ3846ΜΤΛ6-0Ρ5) «Σύγκληση και λειτουργία των συλλογικών οργάνων των δήμων κατά το διάστημα εφαρμογής των μέτρων για την αντιμετώπιση της πανδημίας» Μέρος Α4,
* τις διατάξεις των άρθρων 65,67,238 του Ν.3852/10, όπως τροποποιήθηκαν με το άρθρο 72 και 74 του Ν. 4555/2018
* Το υπ’ αριθμ. 715/14-1-2022 Πρακτικό ανάδειξης Τεχνικών Υπαλλήλων
* Το υπ’ αριθμ 16737/13-9-2021 έγγραφο του αναδόχου
* Την υπ΄αριθμ 23343/13-12-2021 Απόφαση της Δ/σας
* Τις διατάξεις της παρ.8 του άρθρου 161 , 3 του άρθρου 170, της παρ. 1 του άρθρου 172 και των παρ. 1,2 του άρθρου 163 του Ν.4412/2016
* Την ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε δια ζώσης στην τηλεδιάσκεψη
* Την μεταξύ των μελών του συζήτηση σύμφωνα με τα πρακτικά.

**ΑΠΟΦΑΣΙΖΕΙ ΟΜΟΦΩΝΑ**

**Συγκροτεί**  Επιτροπή Προσωρινής και Οριστικής Παραλαβής του έργου **«ΦΩΤΙΣΜΟΣ ΓΗΠΕΔΟΥ ΖΑΓΑΡΑ ΔΗΜΟΥ ΛΕΒΑΔΕΩΝ**   **»** αποτελούμενη από τους:

**Τακτικά Μέλη Επιτροπής**

1. **ΜΠΕΛΛΟΣ ΑΘΑΝΑΣΙΟΣ Τ.Ε. Τεχνολόγων Ηλεκτρολόγων ( Πρόεδρος )**
2. **ΛΟΓΑΡΑ ΣΤΑΥΡΟΥΛΛΑ Π.Ε. Πολιτικών Μηχανικών**
3. **ΜΠΟΥΤΣΙΚΟΣ ΓΕΩΡΓΙΟΣ Π.Ε. Πολιτικών Μηχανικών**

**Αναπληρωματικά Μέλη Επιτροπής**

1. **ΚΟΜΠΟΤΗΣ ΙΩΑΝΝΗΣ** Τ.Ε. Τεχνολόγων Ηλεκτρολόγων (Αναπληρωτής Πρόεδρος)
2. **ΣΩΤΗΡΟΠΟΥΛΟΥ ΡΕΓΓΙΝΑ Π.Ε. Πολιτικών Μηχανικών**
3. **ΜΑΡΙΔΑΚΗ ΔΕΣΠΟΙΝΑ Π.Ε. Πολιτικών Μηχανικών**

**Η απόφαση πήρε τον αριθμό 19**

**H Πρόεδρος του Δ.Σ.**

**Καράβα Χρυσοβαλάντου Βασιλική (Βάλια)**

|  |  |  |  |
| --- | --- | --- | --- |
|  |  | **ΤΑ ΜΕΛΗ** | ΠΙΣΤΟ ΑΠΟΣΠΑΣΜΑ |
| 1 |  | Μητάς Αλέξανδρος | Λιβαδειά αυθημερόν |
| 2 |  | Καλογρηάς Αθανάσιος | Ο Δήμαρχος Λεβαδέων |
| 3 |  | Τσεσμετζής Εμμανουήλ |  |
| 4 |  | Δήμου Ιωάννης | ΙΩΑΝΝΗΣ .Δ. ΤΑΓΚΑΛΕΓΚΑΣ |
| 5 |  | Αποστόλου Ιωάννης |  |
| 6 |  | Σάκκος Μάριος |  |
| 7 |  | Νταντούμη Ιωάννα |  |
| 8 |  | Μερτζάνης Κων/νος |  |
| 9 |  | Γιαννακόπουλος Βρασίδας |  |
| 10 |  | Σαγιάννης Μιχαήλ |  |
| 11 |  | Πούλου Γιώτα |  |
| 12 |  | Γαλανός Κων/νος |  |
| 13 |  | Καπλάνης Κων/νος |  |
| 14 |  | Κοτσικώνας Επαμεινώνδας |  |
| 15 |  | Αρκουμάνης Πέτρος |  |
| 16 |  | Μπράλιος Νικόλαος |  |
| 17 |  | Τσιφής Δημήτριος |  |
| 18 |  | Καραμάνης Δημήτριος |  |
| 19 |  | Τουμαράς Βασίλειος |  |
| 20 |  | Κατής Χαράλαμπος |  |
|  |  |  |  |